AksaraLLM/aksara-bahasa-daerah-v1 huggingface dataset:
Sepat rawa, Trichogaster trichopterus, utawi asring dipunsebat [sepat (biyasa) inggih punika sajinis iwak  saking suku gurami (Osphronemidae). Kados anggotanipun ingkang ukuranipun langkung ageng, sepat siam (T. pectoralis), ulam punika minangka ulam ingkang saged dipuntedha saha dipunremeni masarakat, déné reginipun boten awis. Nanging, kejawi punika ugi wonten manéka warna ingkang ngremenaken kanggé ulam hias wonten ing akuarium..

Ulam punika kawentar kanthi nama-nama lokal kados ta sepat sawah, sepat jawa, sepat biru, sepat ronggeng (Mly.), sapek (Min.) lan sapiturutipun. Wonten ing dedagangan ulam hias, gumantung saking varietasipun, ulam punika kawentar kanthi nama-nama (Ingg.) kados ta Three spot gourami, Blue gourami, Cosby gourami, Gold gourami, Golden gourami, sarta Opaline gourami

Pemerian 

Iwak ingkang awakipun pipih (gepeng) saha moncongipun sempit, dawa maksimalipun dumugi 120mm. Perak buram kebiruan utawi keijonan, kanthi manéka pita miring awerni peteng, sarta bercak cemeng ing sisih tengah saha pucuk buntut.  Namanipun ing basa Inggris, Three spot gourami, ngrujuk ing kekalih bintik cemeng mau, katambah kaliyan mata minangka bintik ingkang angka tiga. Sirip buntut berlekuk (berbelah) dangkal, bintik-bintik.

Werni awak iwak mau kathah variasinipun. Rumus sirip dorsal, VI-VIII (jari-jari atos utawi duri) saha 8–9 (jari-jari lunak); saha sirip anal X-XII, 33–38. Gurat sisih cacah 30–40. Dawa standar (tanpa buntut) 2,3–2,5 saking inggil awakipun. Sapasang jari-jari paling ngajeng ing sirip weteng dados piranti peraba ingkang mirib pecut, ingkang dumugi buntut, dipunjangkepi déning sapasang duri saha 2-3 jumbai pendek..

Panyebaran saha ékologi 

Sepat rawa nyebar ing Indocina, mliginipun ing lembah Kali Mekong, saha ing Indonesia kilèn, kados ta ing Sumatra, Kalimantan saha Jawa. Sekitar taun 1938, sepat ini dimasukkan ke Danau Tondano dan papan-papan lain di Sulawesi. Antawis taun 1938, sepat punika dipunlebetaken ing Danau Tondano saha papan-papan sanès ing Sulawesi.

Iwak punika urip ing rawa-rawa, tlaga, aliran-aliran tirta ingkang anteng, saha limrahipun lahan teles ing dataran cendhèk kalebet sawah-sawah sarta saluran irigasi. Nalika mangsa banjir, panyebaranipun samsaya jembar wewengkonipun ndhèrèk aliran banjir. Sepat rawa mangsa zooplankton, krustasea alit saha manéka larva gegremet. Nalika mangsa berbiak, iwak lanang yasa sawijining sarang busa saperlu nampung saha njagi tigan-tigan sepat wadon, ingkang dipunjagi kanthi agresif..

Sepat, kados kerabat caketipun, inggih punika tambakan, gurami, betok, saha cupang, kagolong ing salebeteing anak bangsa (subordo) Anabantoidei. Kelompok punika kacirikaken kanthi organ labirin (labyrinth) ing ruwang angsang, ingkang sanget migunani kanggé nyerep oksigèn langsung saking udara. Wontenipun labirin punika ndadosaken iwak-iwak mau saged urip ing papan ingkang oksigenipun minim, kados ta rawa-rawa, sawah lan sanès-sanèsipun.

Cathetan suku

Sato kéwan
Iwak
Masjid Agung Natuna yaiku sawijining masjid kang ana ing Kabupatèn Natuna, Indonésia. Masjid iki diadhegaké ing taun 2007 lan rampung ing taun 2009. Masjid iki yaiku péranganing kompleks Gerbang Utaraku, kawasan kang dipersiapake kados pusat papréntahan lan bisinis Natuna ing wewengkon Ranai kang dadi kutha krajan Kabupatèn Natuna, ora mung kui , masjid uga dadi titik pusat kawasan mau.

Natuna
School tot Opleiding van Indische Artsen (basa Jawa: Sekolah Pawiyatan Dhokter Hindia), utawa luwih ditepungi mawa cekakan STOVIA, ya iku sekolah kadhokteran pribumi ing Batavia nalika jaman kolonial Hindia-Walanda. STOVIa saiki dadi Fakultas Kedhokteran Universitas Indonésia.

Sajarah 
Samar amarga kurangé juru kaséhatan kanggo ngadhepi wabah lelara sing saya akèh lan bebayani ing tlatah sing kajajah, Pamaréntah Hindia-Walanda banjur nggawé kursus juru keséhatan ing Indonésia. Tanggal 2 Januari 1849, diwetokaké Surat Dudutan Gubernemen no. 22 ngenani kursus kaséhatan, kanthi mapan ana ing Griya Sakit Militèr (saiki RSPAD Gatot Subroto) ing kawasan Weltevreden, Batavia (saiki Gambir lan saubengé).

Tanggal 5 Juni 1853, kagiyatan kursus juru keséhatan saya maju, banjur liwat Surat Dudutan Gubernemen no. 10 dadi Sekolah Dhokter Djawa, kanthi suwéné telung taun. Lulusané duwé gelar "Dhokter Djawa", nanging luwih akèh sing dadi mantri cacar.

Sabanjuré Sekolah Dhokter Djawa saya maju lan kuriulumé uga saya tumata. Taun 1889 jenengé diganti dadi School tot Opleiding van Inlandsche Geneeskundigen (utawa Sekolah Pendidikan Ahli Ilmu Kedhokteran Pribumi), banjur taun 1898 dirubah manèh dadi School tot Opleiding van Inlandsche Artsen (utawa Sekolah Dhokter Pribumi). Akhiré taun 1913, tembung Inlandsche (pribumi) dirubah dadi Indische (Hindia) amarga sekolah iki banjur dibuka kanggo sapa baé, kalebu penduduk keturunan "Timur Asing". Tuladhané penduduk keturunan Tionghoa, Arab,India lan Éropah.

Jeneng STOVIA tetep digunakaké nganti tanggal 9 Agustus 1927, ya iku nalika pendidikan dhokter resmi ditetapaké dadi pendidikan tinggi, kanthi jeneng Geneeskundige Hoogeschool (utawa Sekolah Tinggi Kedhokteran). Nalika penjajahan Jepang dirubah dadi Ika Daigaku (Sekolah Kedhokteran) lan Perguruan Tinggi Kedhokteran Republik Indonesia nalika nembé mardika. Awit 2 Fèbruari 1950, Pamaréntah Republik Indonesia ngrubah dadi Fakultas Kedhokteran Universitas Indonésia, nganti tekan saiki.

Pranala njaba

Rujukan 

Kedhokteran
Perguruan tinggi ing jaman Walanda
Indiya Nèderlan
Anne de Montafié, Pangeran Wanita Clermont-en-Beauvaisis (21 Juli 1577 – 17 Juni 1644) minangka pewaris Perancis lan uga bojoné Charles de Bourbon, Pangeran Soissons. Sawisé dhaup ing taun 1601, dhéwèké duwé gelar Pangeran Wanita Soissons. Dhéwèké ya iku Pangeran Wanita Clermont-enBeauvaisis, Pangeran Wanita Montafié, Ny Lucé lan Bonnétable karo haké dhéwèké.

Kulawarga 
Anne lair ana ing Lucé, Perancis, putri lan wakil pewaris Louis de Montafié, Pangeran Montafié, Maharaja Piedmont, Pangeran Carignano lan Jeanne de Coesme, Dame de Lucé lan de Bonnétable, dhéwèké minangka putri Louis de Coesme, Seigneur saking Lucé lan Anne de Pisseleu. 
Simbah pateral, Georges II, Pangèran Montafie minangka Ksatria Malta, lan kang duwé Kafan Turin; lan simbah putri maternalé ya iku ponakan Anne de Pisseleu, Adipati Wanita Étampes, gundik Raja Perancis.

Séda 
Anné séda nalika 17 Juni 1644 ing Hotèl Hospitaller, Paris, boten dangu saking ambal warsanipun ingkang kaping 67. Piyambakipun dipunsarèkaken wonten pesaréan kulawarga Soissons, Gaillon.
Putra ingkang satunggalipun, Louis séda ing perang, amargi boten gadhah keturunan ingkang sah, saéngga warisan Soissons dipunparingaken dhateng suo jure putrinipun, Marie, garwanipun Pangeran Carignano.

Réferènsi 
 Pére Anselm, Histoire des Rois de France
 Leo van de Pas, www.Worldroots.com
 Europaische Stammtafeln

Lair 1577
Pati 1644
Pangeran Wanita Perancis
Tokoh Prancis abad ke-16
Tokoh Prancis abad ke-17
Wangsa Bourbon
William Howard Taft () yaiku pulitikus Amérika Sarékat. Taft yaiku Présidhèn Amérika Sarékat angka 27, Ketua Mahkamah Agung sing kesepuluh (1921-1930), ketua konservatif progresif saka Parté Républik ing abad angka 20, profesor chaired untuk Yale Law School, lan salah sijining pionir ing babagan arbitrasi internasional.

Rujukan

Pranala njaba 

Lair 1857
Pati 1930
Présidhèn Amérika Sarékat
Warren Gamaliel Harding () yaikung politisi Amérika lan Présidhèn Amérika Sarékat angka 29 (1921-1923). Panjenengané yaiku Présidhèn Amérika Sarékat keenem sing tilar donya nalika isih njabat. Panjenengané tilar donya tanggal 2 Agustus 1923 ing San Francisco, California amarga kenèk serangan jantung. Minangka salah sijining anggota Parté Républik saka Amérika Sarékat kanggo wewengkon Ohio, panjenengané dikancani déning wakil présidhèn Calvin Coolidge sing salanjuté nggantèkaké posisiné minangka Présidhèn Amérika Sarékat sawisé tilar donya.

Réferènsi

Deleng uga 

Présidhèn Amérika Sarékat
Lair 1865
Hannibal Hamlin () minangka Wakil Présidhèn Amérika Sarékat angka 15 . Panjenengané sekolah ing cedhak dalemé lam Akademi Hebron, banjur ngelola pertanian panggonané bapaké . Ing sapropirané taun salanjuté, panjenengané kerja ing sapropirané babagan : kepala sekolah, koki, tukang kayu, surveyor, manajer ing perusahaan ariwarta ing Paris lan panyusun huruf ing perusahaan percetakan. Panjenengané sinau ing fakultas hukum lan dadi pengacara taun 1833. Salanjuté panjenengané lekas praktik pengacara ing taun 1833 ing kutha Hampden lan manggon ing kunu tekan taun 1848 .

Cathetan sikil

Lair 1809
Pati 1891
Wakil Présidhèn Amérika Sarékat
Jaksa Agung Maine
Senator Amérika Sarékat
Wonten salebeting Mitologi Hindhu, Pratipa (Dewanagari: प्रतीप; IAST: Pratīpa) inggih punika Raja India saking trah Candrawangsa utawi Dinasti Candra. Panjenenganipun katurunan Maharaja Bharata saha maréntah Karajan Kuru ingkang pusatipun wonten ing Hastinapura. Pratipa gadhah garwa, ingkang asma Sunanda. Sunanda punika putri saking karajan Sibi ingkang gadhah 3 putra, inggih punika Dewapi, Santanu, kaliyan Bahlika. Saking 3 putra punika, Santanu ingkang dipundadosaken raja, amargi Dewapi milih dados pratapa kemawon. Manawi Bahlika milih tindakan kemawon wonten laladan India kulon.

Leluhur Pandawa lan Korawa
Paraga Mahabharata
Raja sajeroning mitologi Hindhu
Wonten salebeting wiracarita Ramayana, Karajan Sindhu utawi Karajan Widéha punika salah satunggaling karajan India kuna ingkang dipunpimpin déning Raja Janaka. Raja Janaka punika ramanipun Dewi Sita-garwanipun Rama. Karajan Widèha wonten gandhéng cénèngipun kaliyan Karajan Kosala, amargi rayinipun Rama nggarwa rayinipun Sita. Kutha krajanipun Widéha inggih punika Mithila, nanging sapunika wonten ing Janakpur- kutha ing sisih kidulipun Népal. Para panguasa wonten ing Widéha, asring dipunsebat Janakas. Wonten ing tradisi Hindhu, Janakas punika gadhah pangertosan ulama ageng.

India
Karajan ing jaman India kuna
Karajan sajeroning Ramayana‎
Cakrawyuha utawa Cakrabyuha (Sanskerta: Chakravyuha  पद्मव्यूह; utawi  Chakravyuha (चक्रव्यूह) punika salah satunggaling wujud tata gelaring prajurit ing peperangan utawi formasi militèr. Kadosta namanipun Cakra gadhah pangertosan roda utawa bunderan, lingkaran, formasi punika kasusun saking éwon prajurit ingkang damel bunderan ageng ingkang kandel. Formasi punika sisah dipuntembus. Gelaran punika kasebut ing Mahabharata nalika Perang Bratayuda, diginakaken dening Kurawa ing dinten kaping sekawan.

Rujukan 
Mahabharata
Para Bahlika (Hindi: बाह्लिक) inggih punika pendhudhuk Balikha, suku wonten ing jaman India kuna, punika dipunsebat wonten saklebeting Atharvaveda, Mahabharata, Ramayana, Purana, Vartikka saking Katyayana, Brhatsamhita, Amarkosha, prasasti kuna lan sapanunggalanipun. Asma sanèsipun saking Bahlika inggih punika Bahli, Balhika, Vahlika, Valhika, Bahlava, Bahlam / Bahlim, Bahlayana saha Bahluva.

India kuna
Mahabharata
Paraga Mahabharata
Yadawa inggih punika ras katurunan Yadu saking Dinasti Candra. Ras/wangsa Yadawa minangka pangangon lembu, salajengipun damel karajan ingkang dipunsebat Dwaraka (sapunika Gujarat, India)

Suku bangsa ing India
Mahabharata
Wonten salebeting wiracarita Mahabharata, Utari (Dewanagari: उटरा; IAST: Uttarā) inggih punika putri Raja Wiratha saking Karajan Matsya. Nalika naskah Mahabharata dipunsadur wonten ing basa Jawa Kuna, tokoh Utarā dipun-gantos namanipun dados Utari.  Nalika cariyosipun Mahabharata dipunpentasaken wonten ing pewayangan, para dhalang langkung remen ngagem asma Utari.

Paraga Mahabharata
Red Hot Chili Peppers (RHCP) ya iku grup musik utawa band rock ingkang asalé saka kutha California didamel kaliyan Anthony Kiedis, bassist Michael Balzary (asma asline saka Flea) , almarhum gitaris Hillel Slovak, vokalis lan drummer 'Cho' Laws, lan uga drummer Jack Irons rikala taun 1983. Saiki anggotane ingkang katon ya iku Kiedis, Balzary, gitaris Josh Klinghoffer lan drummer Chad Smith. Bekas anggotane sapanunggale ya iku Dix Denney, Jack Sherman, Cliff Martinez, Dwayne "Blackbird" McKnight, D.H. Peligro, Arik Marshall, John Frusciante, Jesse Tobias, dan Dave Navarro.

RHCP sampun damel sanga album studio, kaya ta sanga #1 modern rock hits, lan sampun sade 50 juta keping album ing dunya (37 juta kèsade kanggo album Blood Sugar Sex Magik, Californication lan By the Way).

Sajarah

Miwiti Taun 1983 
Red Hot Chili Peppers iku didamel kaliyan Anthony Kiedis, gitaris Hillel Slovak, lan drummer Jack Irons nalika sekolah ing Fairfax High School, ing Los Angeles, nagari Amérikah Sarékat . Album kapisan iku edar nalika taun 1984, judhul albume ya iku The Ret Hot Chili Peppers.

Diskografi

Panghargyaan

Cathetan suku

Pranala njaba 
 Official site
 John Frusciante
 Official Myspace
 Red Hot Chili Peppers Lyrics 
 Fan/Msn Groupsite 
 Red Hot Chili Peppers on WikiSound 
 Stream Stadium Arcadium

 
Band Rock Saka Amérikah Sarékat
Band Legendharis
Andorra la Vella inggih punika kutha krajan Andorra. Kutha punika gadhah kang ndunungi ±25.000 jiwa. Jeneng kutha punika kanthi barès gadhah artos “Andorra ingkang Tuwa”. Andorra inggih punika nagara bébas pajeg (duty free),pramila sadaya punapa kemawon  langkung mirah kabandingake nagara-nagara Éropa sanèsipun. Manawi wonten ingkang badhé dhateng Andorra saged medal Spanyol utawi Prancis amargi  Andorra wonten ing tengah antawis nagara punika.

Cathetan suku

Kutha krajan
Kutha krajan ing Éropa
Kutha ing Andorra
Tirana ya iku kutha krajan Albania. Padunung ing Tirana kurang luwih ana 353.400 ing taun 2003. Kutha iki madeg taun 1614 lan dadi kutha krajan Albania nalika taun 1920.

Réferènsi

Pranala njaba 

 Situs resmi 

Kutha krajan ing Éropah
Albania
Hélicak punika salah satunggaling piranti transportasi masarakat ingkang kathah tinemu wonten ing kutha Jakarta nalika taun 1970-an. Namanipun Hèlicak piyambak punika saking gabungan tembung hélikopter kaliyan bécak. Dipunwastani kados makaten amargi saking bentukipun punika mirib kaliyan hélikopter lan bécak.

Hèlicak punika kapisan medal nalika tanggal 24 Maret 1971. Mesin kaliyan awak utama piranti transportasi punika inggih skuter Lambretta ingkang dugi saking Italia. Kendaraan punika dipun-cetus-aken nalika masa papréntahan Gubernur Ali Sadikin minangka pangganti bécak ingkang dipunarani boten manusiawi.

Sami kaliyan bécak, sopir helicak wonten ing wingjing Lajeng ingkang dados penumpang lenggah wonten ngajeng ing kabin kanthi reng-rengan waos saha dinding saking serat kaca satemah ketutup saking bentèr utawi jawah.

Transportasi
Kerang iku kéwan sajinising kéyong mawa awak empuk saka filum Moluska. Kerang iku bisa tinemu ing banyu tawa lan banyu asin. Kéwan iki akèh dikonsumsi wong.

Moluska
Klérésédhé (Gliricidia sepium) ya iku tuwuhan wujud perdu saka jinis polong-polongan (suku Fabaceae alias Leguminosae). Tuwuhan iki asring digunakake kanggo tandruan  pager, eyub-eyub lan uga dadi sumber pakan kéwan rajakaya kang wigati sawisé lamtoro (Leucaena leucocephala). Jeneng klérésédhé, utawa sliridia, liriksidia dumadi saka jeneng genus tuwuhan iki : Gliricidia.

Tetuwuhan
U2 ya iku grup musik légendharis saka nagara Irlandia sing digawé déning Bono (Paul David Hewson, vokal lan gitar), The Edge (David Howell Evans, gitar, piano, vokal lan bas), Adam Clayton (bas lan gitar) lan Larry Mullen, Jr (drum). Group musik iki digawé rikala taun 1976.
Diwiwiti saka iklan mading sing ditèmpèl ing sekolah ing Dublin, nagara Irlandia. Jeneng sepisanané grup band iki ya iku "Feedback", nalika iku isih nggawakaké lagu-lagune The Beattles.

Uga delengen 
 Diskografi U2

Pranala njaba 
 Situs resmi

Grup musik légendharis
Grup musik taun 1976
Universitas Muhammadiyah Jakarta ya iku salah siji Perguruan Tinggi Muhammadiyah kang ana ing kutha Jakarta.
Universitas Muhammadiyah Jakarta saiki (2012) ana ing urutan nomer 7.187.

Sajarah 
Bibit UMJ (Universitas Muhammadiyah Jakarta) ya iku Fakultas Hukum lan Falsafah, kang madek ing Padhang Panjang nalika tanggal 3 Rabi'ul Akhir 1375 H, utawa pas ing tangal 18 November 1955, banjur pindhah ing Jakarta nalika 1957, kanthi jeneng anyar ya iku Perguruan Tinggi Pendidikan Guru (PTPG).

Banjur, ing taun 1958, PTPG Muhammadiyah diganti dadi Fakultas Keguruan lan Ilmu Pendidikan (FKIP) ing sajerone Universitas Muhammadiyah Jakarta (UMJ).

Manut kabutuhan jaman, nalika tanggal 21 September 1961 dibukak Fakultas Kesejahteraan Sosial (FKS), banjur UMJ ngrembaka, lan dibukak Fakultas Tarbiyah ing taun 1962 banjur ing taun 1963 madek Fakultas Hukum, Ékonomi lan Teknik. Nganti tekan seprene UMJ duwé 8 Fakultas, 6 (enam) Program Magister, lan 3 Program Diploma.

Fakultas 
 Fakultas  Kedhokteran dan Keséhatan
 Fakultas  Ékonomi
 Fakultas  Agama Islam
 Fakultas  Hukum
 Fakultas  Teknik
 Fakultas  FISIP
 Fakultas  Agribisnis
 Fakultas  Ilmu Pendidikan

Rujukan 

Pawiyatan luhur Muhammadiyah
Pawiyatan luhur ing Jakarta‎
Kumparan iku komponèn listrik sing dumadi saka kabel utawa kawat sing diblebet utawa digulung. Kawat utawa kabel iki racaké digawé saka tembaga. Banjur kawat iki racaké diblebetaké saubengé inti sing kerepé magnèt. Rong kumparan magnèt sing digabung diarani transformator.

Kumparan
Rintisan mawa topik tèknologi
Arya Seta inggih punika salah satunggaling paraga wonten ing wiracarita Mahabharata. Panjenenganipun saking Karajan Matsya. Wonten perang ageng ing Kurusetra, Arya Seta wonten ing sisih Pandhawa. Panjenenganipun minangka panglima utawi pamimpin saking pasukan Pandhawa wonten salebeting perang Bharatayuda. Nanging, Arya Seta tilar donya déning Bisma.

Ugi pirsani
 Wiratha
 Utara

Paraga Mahabharata
Artikel mawa basa krama
John Calvin Coolidge, Jr. (), uga dikenal kanthi jeneng Calvin Coolidge ya iku Présidhèn Amérika Sarékat angka 30 (1923–1929). panjenengané nggantekaké Présidhèn Warren G. Harding sing tilar donya nalika isih njabat.

Mangsa cilik 
John Calvin Coolidge Jr. lair ing Plymouth, Windsor County, Vermont tanggal 4 Juli 1872, pas dina kamardikan Amérika Sarékat.

Panjenengané putranipun John Calvin Coolidge, Sr. lan Victoria Moor, salah sijining sing nduwé toko ing salah sawijining kampung. Bapaké uga nduwé kadudukan minangka sing njaga keamanan kampungé.

Awal karir 
Sawisé lulus sekolah tinggi kanthi prestasi cum-laude, Calvin Coolidge lekas makarya ing babagan hukum lan pulitik. Saya suwè lan kanthi teratur, panjenenganè maju ing donya pulitik saka anggota Dewan Kutha tekan Gubemur praja Massachusetts saka Parté Républik. Nalika njabat minangka Gubernur Massachusetts; jenengè dadi kaloka ing kabèh Amérika Sarékat amarga usahanè sing tekun nentang mogokè pulisi Boston lan mbentuk Serikat Buruh Pulisi Kutha iku.

Réferènsi 

 Buku Présidhèn-Présidhèn Amérika Sarékat, diterbitake déning Dinas Penerangan lan Kebudayaan Amérika Sarékat, Jakarta (2003)

Uga delengen 

 

Présidhèn Amérika Sarékat
Wakil Présidhèn Amérika Sarékat
Lair 1872
Arya Sangka utawi Wratsangka utawi Sangka punika wonten salebeting wiracarita Mahabharata putra saking Raja Wiratha (Prabu Matsyapati)-raja Karajan Wiratha. Arya Sangka inggih punika sadhèrèkipun Arya Seta, Utara kaliyan Utari.
Wonten ing salebeting paringgitan Jawi, Arya Sangka manggèn ing griyanipun Cemaratunggal. Panjenenganipun kagungan garwa, ingkang asma Dewi Sindusari. Dewi Sindusari punika putrinipun Prabu Tasikraja saking nagari Tasikretna.
Wonten ing Bharatayuda (perang Kurusetra) Arya Sangka dipundadosaken panglima perang, sasampunipun Arya Seta tilar donya. Pungkasanipun, Arya Sangka tilar donya déning Drona, kanthi ngginakaken gaman Kiai Cundamanik.

Paraga Mahabharata
Wasudewa atau Basudewa (Sanskerta: वसुदेव; vasudeva) wonten ing kisah epik Hindhu (Mahabharata), minangka putra Raja Śũrasena saking Wangsa Yadawa ing India. Panjenenganipun kakang saking Kunti, ingkang dados garwanipun Pandu.

Panjenenganipun palakrama kaliyan Dewaki, sedhèrèkipun Kamsa, saha minangka bapak kandhung saking Kresna saha Subadra. Penjenenganipun ugi gadhah garwa kalih, Rohini, ingkang nglairaken putra ingkang mbarep, Balarama. Minurut sapérangan Susastra Hindhu (Itihasa saha Bhagawad Gita), panjenenganipun gadhah puta-putri sanèsipun.

Tembung Vāsudeva (wa-asudewa), ateges keturunan Wasudewa, minangka nam sanès saking Krishna.

Wasudewa wonten ing pewayangan Jawa 

Kajawi wonten ing Susastra Hindhu, Prabu Wasudewa medal wonten ing pewayangan minangka putra mbarep saking Prabu Basukunti (wonten ing pewayangan Jawa) Raja nagara Mandura kanthi permaisuri Dewi Dayita, putri Prabu Kunti, raja Boja. Piyambakipun gadhah tigang sadherek kandhung, inggih punika Dewi Prita alias Dewi Kunti, Arya Prabu Rukma saha Arya Ugrasena.

Prabu Wasudewa gadhah tigang garwa utawi permaisuri kanthi sekawan putra. Saking permaisuri Dewi Mahira alias Maerah (wonten ing pewayangan Jawa) piyambakipun patutan Kangsa. Kangsa saestunipun putra Prabu Gorawangsa, raja raksasa nagara Gowabarong ingkang malih rupa dados Prabu Wasudewa palsu saha saged ngawontenaken saresmi kaliyan Dewi Mahira.

Saking Dewi Mahindra alias Maerah (wonten ing pewayangan Jawa), Prabu Wasudewa pikantuk kalih putra ingkang nama Kakrasana alias Baladewa saha Narayana alias Kresna. Déné saking permaisuri Dewi Badrahini piyambakipun gadhah putri Dewi Wara Sumbadra alias Dewi Lara Ireng. Kanthi boten resmi, Prabu Wasudewa ugi palakrami Ken Sagupi, swaraswati Karaton Mandura, saha pikantuk putra ingkang nama Arya Udawa.

Prabu Wasudewa remen sanget kaliyan kulawarganipun. Piyambakipun pinter olah kaprajuritan saha pinter ngginakaken senjata panah saha lembing. Nalika sampun sepuh, piyambkipun masrahaken Karajan Mandura dhumateng putranipun, Kakrasana, saha gesang dados pendeta ing Pertapan Randugumbala. Prabu Wasudewa séda nalika nagara Mandura dipunserang déning Prabu Sitija alias Bomanarakasura, Raja Nagara Surateleng.

Cathetan suku 

Paraga Wayang
Pulo Florès, saking basa Portugis ingkang ateges "kembang" kalebet wonten ing Provinsi Nusa Tenggara Wétan, Indonésia. Flores kalebet wonten ing gugusan KapuloanSunda Kecil sareng kaliyan pulo Bali saha Nusa Tenggara Kulon, kanthi jembaring wewengkon kirang langkung 14.300 km². Penduduk wonten ing Flores, awit taun 2007, dumugi 1,6 yuta jiwa. Puncak paling inggil wonten ing pulo Flores inggih punika Gunung Ranakah (2350m) ingkang minangka gunung paling inggil angka kalih wonten ing Nusa Tenggara Wétan, sasampunipun Gunung Mutis, 2427m wonten ing Timor Barat. Pulo Flores kaliyan Pulo Timor, Pulo Sumba kaliyan KapuloanAlor minangka sekawan pulo paling ageng wonten ing Provinsi Nusa Tenggara Wétan ingkang minangka salah satunggaling provinsi kepuloan ing Indonésia kanthi 566 pulo. Flores, kanthi jembar wewengkon, cacahing warga sarta sumber daya (alam ewadéné manungsanipun) ingkang sampun nyekapi, sapunika tembé nyiapaken dados provinsi pemekaran ing Nusa Tenggara Wétan.

Wonten ing sisih kilèn saha wétan Pulo Flores wonten gugusan pulo alit. Ing sisih wétan wonten gugusan Pulo Lembata, Adonara saha Solor, déné ing sisih kilén wonten gugusan Pulo Komodo saga Rinca. ing sisih kilén pulo Flores, sabibaripun gugusan pulo-pulo alit mau, wonten pulo Sumbawa (Nusa Tenggara Barat), déné ing sisih wétan sabibaripun gugusan pulo-pulo alit mau, wonten kapuloanAlor. Ing sisih tenggara wonten pulo Timor. Ing sisih barat daya wonten pulo Sumba, Ing sisih kidul wonten laut Sawu, ing sisih lèr, ing sebrang Laut Flores wonten Pulo Sulawesi.

Suku bangsa Flores inggih punika minangka campuran ètnis antawising Melayu, Melanesia, saha Portugis. Amargi naté dados Koloni Portugis, saéngga interaksi kaliyan kabudayan Portugis kraos sanget wonten ing kabudayan Flores, saking genetik, agama, saha budaya.

Administrasi 
Flores minangka péranganing provinsi Nusa Tenggara Wétan. Pulo punika kapérang dados wolu kabupatèn; saking kilén tumuju wétan kados punika: Manggarai Barat kanthi kutha krajan Labuan Bajo, Manggarai kanthi kutha krajan Ruteng, Manggarai Timur kanthi kutha krajan Borong, Ngada kanthi kutha krajan Bajawa, Nagekeo kanthi kutha krajan Mbay, Ende kanthi kutha krajan Ende, Sikka kanthi kutha krajan Maumere,Flores Timur kanthi kutha krajan Larantuka, saha kabupatèn lembata kanthi kutha krajan lewoleba.

Géografi 

Flores gadhah manéka gunung berapi aktif saha mati, kalebat Egon, Ilimuda, Lereboleng, Lewotobi, sarta ile Ape (lembata)

Cathetan suku 

Pulo ing Indonésia
Pulo ing Nusa Tenggara Wétan
Masjid Azizi yaiku masjid paninggalan Kesultanan Langkat kang ana ing kutha Tanjung Pura, Kabupatèn Langkat, Sumatra Lor, Indonésia yaiku kutha krajan kasultanan Langkat ing jaman mbiyen. Masjid iki ana ing pinggir dalan lintas Sumatra kang nghubungake  Medan kanthi Banda Acèh.

Mula diadhekake déning Sultan Langkat Haji Musa ing taun 1899, rampung lan diresmiake déning putrane , Sultan Abdul Aziz Djalil Rachmat Syah ing 13 Juni 1902 M. Kabagusan Masjid Azizi iki banjur ndadheake rujukan pambangunan Masjid Zahir ing Kedah, Malaysia, sak hingga lara masjid mau duwé kamiripan.

Cathetan sikil 

Kasultanan Langkat
Masjid ing Indonésia
Tahu Takwa aran kas kanggo nyebut panganan saka dhelé iki. Konon, kata tahu asalé saka basa Cina: tao-hu, teu-hu, atau tokwa. Tao utawa teu artiné kacang (dhelé). Hu dan kwa tegesé lumat. Ing Kedhiri tembung-tembung kaya mengkunu mau didadèkaké Tahu Takwa utawa Tahu Tokwa. Tahu takwa Kedhiri duwé kas warna kuning. Warna kuning asalé saka kunir ora pangawet. Tahu takwa mung bisa seger ing 1x24 jam waé, mula tahu takwa Kedhiri akèh dipitaya ora nganggo bahan pangawet kimia. Tahu takwa didol perbèsèk, sakbèsèk isiné ana 6 kanthi rega Rp 24.000,-. Wujud tahu kothak-kothak rada pipih..

Tahu takwa bisa ditemoni ing dalan Yos Sudarso lan Dalan Pattimura, dalam pusat oleh-oleh Kedhiri. Kejaba tahu takwa kedhiri uga duwé olèh-olèh kas ya iku stik tahu.

Cathetan suku 

Tahu
Panganan
Slot PCI inggih punika Peripheral Component Interconnect utawi manawi wonten ing Basa Indonesia Interkoneksi Komponèn Periferal inggih punika piranti ingkang dipun-desain kanggé ngatur perangkat keras / piranti kasar utawi ingkang langkung kawéntar kaliyan hardware. PCI ugi kalebet bandwidth inggil ingkang populer  . Prosesor independent bus punika saged gadhah fungsi dados bus mezzenine utawi bus periferal. Standar bus PCI punika pangembanganipun déning konsorsium PCI Special Interest Group ingkang dipundhapuk déning Intel Corporation lan perusahaan sanèsipun nalika taun 1992. Ancasing dhapukan bus punika inggih kanggé nggantos bus ISA/EISA ingkang sadèrèngipun dipun-ginakaken kanggé komputer IBM PC utawi kompatibel-ipun.

Komputer ingkang dangu ngginakaken  slot ISA ingkang kalebet bus ingkang alon (lambat). Awit medalipun PCI kirang langkung taun 1992 dumugi sapunika, bus PCI taksih dipun-ginakaken dumugi medal versi ingkang énggal inggih punika PCI Express. Ing taun 2004 medal PCI Express nggantos Slot AGP ingkang ccepetipun dumugi 80 Gb/detik. Padatanipun Slot PCI lan PCI Express gadhah warna putih lajeng slot AGP warninipun coklat..

Cathetan suku 

Komputer
Piranti kasar
Flagellata yaiku jinis Protozoa kang obahé nganggo flagela kang jumlahé siji utawa luwih. Flagela iku dhapuré wujud pecut.
Didelok saka dhapuré, Flagellata dikelompokaké dadi loro, yaiku kang dhapuré wujud tuwuhan, dijenengi fitoflagelata kang duwé klorofil lan duwé sipat fotosintetik, tuladhané yaiku Euglena. lan kang dhapuré wujud kéwan karan zooflagelata, ora duwé klorofil lan sipaté heterotrof, tuladhané yaiku Trypanosoma.

Flagellata lumrahé urip ing banyu, ana uga kang urip dadi parasit ing awak maungsa lan kéwan. Flagellata duwé buluh cambuk lan bentuki awak kang ajek. Reproduksi aseksual kanthi cara pembelahan binèr lan reproduksi sèksual kanthi cara konjugasi.

Cathetan sikil 

Protista
Protozoa
Mrutu utawa Agas kalebu Famili Ceratopogonidae, kanti 4 génus ing antarané nyerang kéwan kang duwé getih panas liyané kalebu manungsa. Patang génus mau ya iku Culicoides, Forcipomyia (subgenus Lasiohelea), Austroconops lan Leptoconops. Ing indonesia kacatet 100 spésies Culicoides kasebar ing 19 laladan provinsi ing Indonésia. Spesies kang lumrahé dingerteni kaya ta Culicoides fulvus, C. peregrinus, C. orientalis, C. oxystoma, C. sumatrae, C. guttifer, C. huffi, C. palpifer, lan C. parahumeralis. Mrutu wujute kaya laler buah sak génus diptera.

Klasifisikasi
Culicoides kang diwasa ukurané cilik banget (1.5-5.0 mm), toraks rodok bungkok lan nonjol munggah. Swiwine ciut kanti venasi tanpa sisik swiwi. Bening lan rambute alus. Pas istirahat swiwi dilempit ing sakduwuré abdomen. Antènané dawa kasusun kanti 14 segmen wondéné palpi kasusun kanti 5 segmen.

Manfaat lan Kandungan
Mrutu racaké dimanfaataké minangka pakan manuk walet amarga kandhutan gisi kang ana mrutu luwih apik ketimbang kroto. Wondéné miturut panalitèn sajeroning 100 g mrutu ngandut 10% banyu, 65,67% protéin, 9,08% serat, 17,35% lemak, lan 0,14% mineral. Ènergi kang dikaselaké nyandak nganti 4.188 kalori. Jumlah ènergi iku cukup kanggo gawé walét tambah gedé, ngendog, lan nggawé susuh amarga Collocalia fuciphaga butuh pakan kanti kandhutan: 55-60% protéin, 14-17% lemak, 0,15-0,25% kalsium, 0,4-0,6% fosfor, lan 6-9% serat kasar. Yèn bisa dicukupi mangka susuh kang dikaselaké bakalan apik.

Cathetan sikil 

Sato kéwan
Rhizopoda ya iku jinis saka 4 kelas protozoa. Tembung Rhizopoda asalé saka tembung rhizo kang artiné oyot lan podos kang artiné sikil. Rhizopoda duwé membran plasma kang flèksibel lang bisa dadi amba, mbentuk pseudopodia (sikil semu) kang digunaaké kanggo obah lan nggolèk pangan.

Ciri-ciri 
Ciri-ciri rhizopoda ya iku:
 Rhizopoda manak kanthi cara vegetatif kanthi nyigar awak.
 Lumrahé uripé ing banyu anta lan banyu laut.
 Pakanané dijupuk kanthi cara fagosit.
 Rhizopoda duwé sikil semu kang fungsiné kanggo piranti obah lan nyekel mangsa. Sikil semu minangka julurané sabagian protoplasma.
 Obahé karan obah amoeboid.
 Ing njero endoplasma ana siji utawa luwih inti sel, vakuola makanan dan vakuola kontraktil. Vakuola kontraktil diduwèni déning kabèh rhizopoda banyu anta.
 Vakuola makanan fungsiné kanggo nyerna panganqan, minangka vakuola kontraktll fungsiné kanggo piranti ekskresi.
 Vakuola kontraktil uga nduwé fungsi kanggo njaga keseimbangan osmosis sel saéngga nyegah pengembangan kang bisa ndadèake rhizopoda pecah.
 Ambegané kanthi cara difusi nganggo kabèh lumah awake.

Cathetan sikil 

Protista
Protozoa

ar:متموريات الحركة
et:Juurjalgsed
it:Sarcodina
ja:肉質虫
ka:სარკოდინები
ko:육질충류
lt:Ameboidai
pl:Sarkodowe
ro:Sarcodine
ru:Саркодовые
tt:Саркодлылар
vi:Amip
Kuthilang utawa thilang ya iku manuk saka suku Pycnonotidae. Wong Sunda nyebuté kanthi jeneng Cangkurileung, mèloni suwarané kang khas. Ing sjroning Basa Inggris karan Sooty-headed Bulbul, wondéné jeneng ngèlmiahé ya iku Pycnonotus aurigaster. Manuk thilang bisa didakake kéwan ingon-ingon kang lucu lan nggemesake. Yèn diengu knit apik apa manèh yèn saka anakan, manuk thilang bakal dadi lulut lan cumbu. Manuk thilang kagolong kéwan kang mituhu karo kang nduwé.

Ciri-ciri 
Manuk kang ukurané sedeng, dawa awak saka cucuk nganti pucuk buntut kira-kira 20 cm.
Pérangan duwor awaké (geger, buntut) warnané coklat klawu, ngisoré (gulu, dhadha, weteng) putih klawu. Pérangan ndas wernané ireng. Lan wulu kang nutupi bokong wernané kuning. Cucuk lan sikil wernané ireng.

Habitat
Habitaté manuk kutilang ana ing panggonan kang padang, kaya ta pinggir dalan, kebon, glagahan, lan alas. Manuk tilang uga kerep tinemu urip kanthi bébas ing taman-taman kutha. Karakter manuk thilang ya iku biyasa urip nggrombol, bisa iku pas golèk pakan utawa pas gelut, karo jinisé dhéwé utawa jinis liyané. Manuk thilang kerep mabur sambi ngocèh. Manuk thilang seneng banyu, kanggo ados utawa kanggo ngombé. Amerga kerep ngombé mangka manuk thilang kagolong manuk kang kerep ngisèng. Susuh manuk thilang dhapuré kaya cawan wondéné bahané saka godhong lan suket, Manuk thilang racaké ngendog nganti 2-3 iji, wernané endogé rodok jambon ana bintik-bintiké klawu. Manuk iki gawé susuh ing saben taun kajaba wulan November. Kanggo mbédakaké antarané manuk thilang lanang lan wédok ana pira-pira cara kang bisa dienggo kaya ta, yèn suwarané banter mangka iku bisa dipastékaké manuk thilang iku jinisé lanang.

Manuk thilang kuduné bisa didadèkaké manuk lomba kanggo kategori manuk ngocèh. Saut-sautan suwara kang dikasélaké banter banget lan duwé variasi suwara kang apik yèn diolah kanti trep. Manuk thilang kagolong manuk kang pinter. Dèwèké bisa dilatih pira-pira suwara manuk liya. Yèn diajari saben dina sajeroning itungan minggon bakal bisa niru apa kang diajaraké. Nanging éman banget, amarga manuk thilang isih dianggep manuk kang kelasé isih endèk tumprapé para pangingu manuk. Bab iki mungkin disebapaké endèké préstasi manuk iki.

Cathetan sikil 

Fauna
Merbah
Kutilang
Ciliata (latin, cilia = rambut cilik) utawa Ciliophora/Infosoria sawijining jinis protozoa kang obah nganggo silia (rambut getar). Ciliata duwé ukuran mikroskopis, nanging spésies kang gedhé dhéwé ukurane bisa nganti 3 mm saéngga bisa dideleng langsung tanpa nganggo mikroskop. Silia ing awak ciliata digunaake kanggo piranti obah lang golèk pangan.

Struktur Awak Ciliata 
 Ciliata racaké wujudé asimetris kajaba primitif, simetrinya radial.
 Awake diperkuat déning pelikel, yaiku lapisan jaba kang disusun déning sitoplasma padet.
 Awake diselimuti silia. Silia kang nyelubungi awak utama karan silia somatic.
 Ciliata duwé loro tipe inti (Nukleus), yaiku makronukleus (inti gedhé) kanggo pertumbuhan lan perkemabangbiakan, lan mikronukleus (inti cilik) minangka bahan inti kang diijolake nalika konjungsi.
 Ciliata duwé organel kang fungsine kanggo njaga kaseimbangan banyu ing njero awake, yaiku vakuola kontraktil.

Tuldhane anggota Ciliata kang paling dikenal yaiku Paramecium.Paramecium Caudatum yaiku jinis ciliata kang duwé loro vakuola (vakuola makanan lan vakuola kontraktil) uga loro neukleus (makronukleus lan mikronukleus). Makronukleus karan uga inti generatif. Reproduksi dilakoni kanthi loro cara yaiku kanthi cara vegetatif lan generatif. Reproduksi kanthi cara vegetatif biyasa racaké dilakoni kanthi cara pembelahan biner. Paramecium bisa nyigar kaping siji nganti kaping papat ing sadina. minangka reproduksi generatife kanthi cara konjungsi.

Anggota kelas Ciliata laine yaiku Didinum, Stentor, Vorticella, Stylonechia, lan Balantidium coli.

Cathetan sikil 

Protista
Sporozoa ya iku filum kalima saka Krajan Protista, kang uga dikenal kanthi jeneng Apicomplexa, ngumpulaké spésies-spésies parasit protozoa intraseluler obligat kang diklasifikasiaké minangka Sporozoa utawa Sporozoans, amarga mbentuk sel-sel reproduksi kang dikenal kanthi jeneng spora.

Sporozoa minangka siji-sijiné anggota Protozoa kang ora nduwéni piranti obah. Sporozoa urip dadi parasit. Cara éntuk pangané kanthi njupuk nutrisi inangé,contoné Plasmodium kang dadi anggota sporozoa kang paling dikenal. Sajeroning awak manungsa, Plasmodium bisa njalari lelara malaria. Nularé saka cokotan lemut Anopheles wédok.

Reproduksi sporozoa kanthi cara aseksual ya iku schizogoni (nyigar awak ing njero awak inang) utawa sporogoni (mbentuk spora ing njero awak inang) lan kanthi cara sèksual ya iku peleburan loro gamet ing njero awak lemut(inang).

Cathetan sikil 

Protista
Adidas-Salomon AG, ugi dipunkenal minangka adidas, inggih punika satunggaling perusahaan sepatu Jerman. Perusahaan punika dipunparingi nama Adidas amargi pamadegipun, Adolf (Adi) Dassler, ingkang miwiti mroduksi sepatu ing taun 1920-an ing Herzogenaurach celak Nuremberg. Rancangan klambi lan sepatu perusahaan punika limrahipun kalebet tigang strip paralel kanthi warna ingkang sami, lan motif ingkang sami ingkang dipun-ginakaken minangka logo resmi adidas. Adidas kang kondhang minangka merek kannge piranti olahraga puniki gadhahi logo tigang garis utawi the brand with the three stripes. Kawit rumiyin ajeg nyeponsori helatan olahraga ageng kadosta Piala Dunia, Olimpiadhe, Euro, lan sanès-sanesipun.

Rudolf Dassler, adhi Adi, madegaken perusahaan saingan, Puma.

Ing Agustus 2005, adidas mengakuisi rivalipun, Reebok, kanthi upaya kanggé ngetakaken saingan kaliyan Nike.

Deleng Ugi 
Adidas Performance
Adidas Originals
Adidas Neo

Pranala njaba 
 Situs perusahaan adidas-Salomon 
 Situs web adidas

Perusahaan Jerman
Perusahaan sepatu
Produsen piranti ulah raga
Perusahaan klambi lan tekstil
Adidas
Perusahaan madeg taun 1949
Merek sepatu
Robotika ya iku cawang teknologi kang gegayutan karo désain, konstruksi, operasi, disposisi struktural, prodhuksi, lan aplikasi saka robot. Robotika kakait karo ngèlmu kawruh babagan elektronika, mesin, mekanika, lan perangkat lunak komputer.

Cathetan sikil 

Tèknologi
Elektronika inggih punika ngèlmu ingkang nyinau piranti listrik arus lemah ingkang dipun-ginakaken kanthi cara ngontrol aliran elektron utawi partikel ingkang wonten momotan listrik salebeting satunggal piranti kados komputer, piranti elektronik, termokopel, semikonduktor, lan sapanunggalanipun. Ilmu ingkang nyinau piranti-piranti kados punika minangka cawang saking ngèlmu fisika, sawatawis wujud desain lan pandamelan sirkuit elektronikipun inggih punika péranganing teknik elektro, teknik komputer, lan ngèlmu/teknik elektronika lan instrumentasi.

Piranti-piranti ingkang ngginakaken dhasar kerja elektronika punika dipunsebat minangka piranti elektronik (electronic devices). Tuladha piranti elektronik punika: Tabung Sinar Katode (Cathode Ray Tube, CRT), radio, TV, perekam kaset, perekam kaset video (VCR), perekam VCD, perekam DVD, kodhak video, kodhak digital, komputer pribadi desk-top, komputer Laptop, PDA (komputer saku), robot, smart card, lan sanès-sanèsipun.

Komponèn pasif 
 Resistor utawi tahanan
 Kapasitor utawi kondensator
 Induktor utawi kumparan
 Transformator

Komponèn aktif 
 Dioda
 Dioda cahya
 Dioda foto
 Dioda laser
 Diode Zener
 Dioda Bridge
 Dioda Schottky
 Transistor
 Transistor efek medan
 Transistor bipolar
 Transistor IGBT
 Transistor Darlington
 Transistor foto

Sensor lan aktuator elektromekanik 
 Mikrofon
 Speaker
 Strain gauge
 Saklar
 Termistor
 MEMS (Micro Electro Mechanical Systems)

Sirkuit Analog 
 Penguat
 Penguat operasi (Operational Amplifier) kalebu umpanbalik négatif
 Girator

Sirkuit Digital 

 Gerbang logika
(DL, RTL, RTL, DTL, TTL, ECL, CMOS, NMOS, HMOS)
 Flip-flop
 Penghitung biner (Inggris: counter)
 Register
 Multiplekser (MUX) dan DEMUX
 Penjumlah biner (Adder), pengurang biner & Pengganda biner (Multiplier)
 Mikroprosesor
 Mikrokontroler
 ADC, DAC, Atmel AVR‎
 Pemroses sinyal digital (DSP)
 FPGA (Field-Programmable Gate Array), ASIC, FPAA, Embedded-FPGA, CPLD
 Sedaya jinis komputer digital: komputer super, mainframe, komputer mini, komputer pribadi desktop, laptop, PDA, Smart card, telepon pintar, dll

Piranti ukur 
 Ohm-mèter
 Amper-mèter
 Voltmeter
 Multimeter
 Multitester Analog/Digital
 Oscilloscope
 Generator fungsi
 Digital Signal Analyzer
 Spectrum mèter

Pirsani uga 

 Logika tangga
 Industri elektronika konsumen Jepang

Wacan langkung kathah 
 The Art of Electronics ISBN 978-0-521-37095-0
 Online course on Computational Electronics on Nanohub.org

Pranala njaba 
 Electrical and electronics web portal
 Electronics tutorials, projects and software
 Navy 1998 Navy Electricity and Electronics Training Series (NEETS) 
 DOE 1998 Electrical Science, Fundamentals Handbook, 4 vols.
 Vol. 1, Basic Electrical Theory, Basic DC Theory 
 Vol. 2, DC Circuits, Batteries, Generators, Motors 
 Vol. 3, Basic AC Theory, Basic AC Reactive Components, Basic AC Power, Basic AC Generators 
 Vol. 4, AC Motors, Transformers, Test Instruments & Measuring Devices, Electrical Distribution Systems
Alpha Trains (sadurungé tanggal 1 Januari 2010: Angel Trains International) iku sawijining firma transportasi Inggris sing nyewakaké wahana-wahana transportasi ril (basa Inggris: Rolling Stock Operating Company (utawa dicekak dadi ROSCO)). Sawisé British Rail utawa PT Kereta Api-né Britania diswastanisasi, Angel Trains banjur ngoper alih materialé British Rail. Firma panyéwan liyané saka Inggris ya iku Porterbrook lan HSBC Rail. Angel Trains ndarbèni kurang luwih 5.000 wahana rèl.

Kantor punjeré ana ing London, lan saliyané iku firma iki ndarbèni cabang ing Antwerpen, Derby, Köln, Madrid lan Roma.

Angel Trains iku suwé naté dadi darbèné Bank Britania Royal Bank of Scotland, sing nuku Angel Trains ing taun 1997 saka Nomura Holdings. Ing sasi Juni 2008 didol marang firma Australia Babcock & Brown Infrastructure, sing nuku firma iki kanggo € 4,7 milyar.

Gladri

Pranala njaba 
 Situs wèb resmi

Perusahaan Britania
Franklin Edmundo Rijkaard () ya iku manten juru main bal-balan saka Walanda, pelatih lan manajer. Rijkaard tau main kanggo klub bal-balan Ajax Amsterdam, Real Zaragoza lan AC Milan. Dhèwèké main kanggo timnas bal-balan Walanda kaping 73 lan nyumbang 10 gol. Dhèwèké dadi manajer FC Barcelona awit 2003 nganti 2008. Posisi Rijkaard ing FC Barcelona diganti déning Josep Guardiola.

Pranala njaba 

 
 
 
 Official Manager's Profile from www.fcbarcelona.cat
 AFC Ajax – Hall of Fame 
 Cv Frank Rijkaard (career statistics) 
 Frank Rijkaard profiled by Soccerphile
 
 

Pamain bal-balan Walanda
Pamain bal-balan èkspatriat ing Spanyol
Lair 1962
Masjid Bingkudu (kerep dieja utawa ditulis Masjid Bengkudu lan karan uga kanthi Masjid Jamik Bingkudu) yaiku sawijining masjid tuwa dhéwé ing Indonésia kang diadhékake déning kaum Padri ing tengah perang Padri ing Sumatera Barat ing taun 1823. Masjid kanthi arsitèktur khas Minangkabau iki kaletak ing Jorong Bingkudu, Nagari Canduang Koto Laweh, Kacamatan Canduang, Kabupatèn Agam, Sumatera Barat. Wiwit diadhekake, yasan masjid iki kabangun saka bahan kayu, wiwit saka lantai, cagak, kanthi témbok masjid.

Cathetan sikil

Delenga Uga 
 Masjid Jamik Taluak Bukittinggi

Kabupatèn Agam
Kota Bukittinggi
Pangadhekan taun 1823
Bingkudu
Cethil utawa centhil ya iku panganan kang misuwur ing masarakat Jawa mligi masarakat Jawa Tengah lan Daérah Istiméwa Yogyakarta. Ing basa Indonésia, tembung centhil iki ateges pelit. Panganan iki ginawé saka bahan utamané glepung tapioka. Supaya katon bagus, panganan iki ginawé cilik-cilik. Uga diénéhi werna abang lan putih supaya mranani. Centhil dipangan karo disawuraké klapa ing dhuwuré.

Rujukan 

Panganan
Olah-olahan Indonésia
Jajanan
Èmbèr utawi timba inggih punika kalebet salah satunggalipun pirantos ing dhapur ingkang wigati sanget dipunbetahaken déning saben tiyang. Èmbèr saking basa Walanda emmer inggih punika satunggalipun alat ingkang tahan toya, wujudipun slinder, pérangan nginggil boten wonten tutupipun, lan pérangan ngandhapipun rata. Titikanipun èmbèr inggih punika wonten gantholan ing kiwa tengenipun èmbèr awujud setengah bunderan. Èmbèr sampun kathah dipun-ginakaken déning masarakat wiyar wiwit jaman rumiyin, mliginipun kanggé wadah toya, kanggé ngangkud toya saking sumur utawi keran tumuju wonten genthong.

Plastik
Piranti rumah tangga
Herbert Clark Hoover () yaiku Présidhèn Amérika Sarékat angka 31 (1929-1933). Mangsa kalungguhan Hoover kang utama dibayangi karo krisis ékonomi kang lekas saka taun 1929. Amarga iku, perkampungan-perkampungan miskin ing Amérika mau Hooverville (Kutha Hoover). Panjenengané uga salah sijining insinyur tambang, humanitarian, lan administrator. Panjenengané mènèhi contho komponèn Gerakan Pengiritan saka Era Progresif, nduwé penemu prakara iku yaiku solusi teknis kanggo kabèh masalah sosial lan ékonomi kadudukan kang diadepi ing mangsa Dèprèsi Gedhé kang lekas nalika panjenengané dadi présidhèn.

Rujukan 
 Claus Bernet: Herbert Hoover, in: BBKL, 30, 2009, 644-653: http://www.bautz.de/bbkl/h/hoover_h_c.shtml
 Buku Présidhèn - Présidhèn Amérika Sarékat, diterbitake déning Dinas Penerangan lan Kebudayaan Amérika Sarékat, Jakarta (2003)

Présidhèn Amérika Sarékat
Lair 1874
Dwight David Eisenhower, terlahir David Dwight Eisenhower (), utawa uga dikenal kanthi jeneng "Ike", bala lan pulitikus Amérika. Panjenengané njabat Présidhèn Amérika Sarékat angka 34 (1953–1961).

Ing Perang Donya II, panjenengané Panglima paling dhuwur Sakuthu ing Éropa kanthi pangkat Jenderal Angkatan Darat. Tanggal 3 Januari taun 1959, panjenengané ngresmekaké panetapan Alaska minangka praja angka 49 sing wewengkon paling jembar ing Amérika. Eisenhower ya iku mung siji présidhèn sing pernah dines ing Perang Donya I utawa Perang Donya II.

Perjalanan karir 
Dwight D. Eisenhower dilahiraké ing Denison, praja Texas, tanggal 14 Oktober 1890. Sadurungé dadi Présidhèn Amérika Sarékat angka 34, Dwight Eisenhower wes nduwé karir sing nengsemaké ing babagan kemiliteran. Panjenengané pinter banget nalika nglakokaké tugasé minangka anggota staf, lan panjenengané nglakokaké tugas ing ngisor telong Jenderal, ing antarané Jenderal Douglas McArthur.

Sawisé Jepang kalah Teluk Mutiara ing Hawaii, wulan Dhésèmber 1940. Kepala Staf Amérika Jendral George Marshall, ngangkat Dwight Eisenhower dadi Kepala Pérangan Perencanaan Perang Staf Umum Departemen Perang Amérika, lan salanjute dadi Pembantu Kepala Staf. Ora suwé sawisé iku panjenengané munggah pangkat dadi Mayor Jenderal.

Ing November 1942 minangka Letnan Jenderal, Dwight Eisenhower mimpin pendaratan bala sekuthu ing Afrika Utara. Taun 1944 panjenengané diangkat dadi Panglima Tertinggi Pasukan Sakuthu sing nyerang Perancis. Paprangan iku akhiré ngasilaké panyerahan Jerman ing 8 Mèi 1945.

Mangsa Kapresidhènan 

Sawisé perang, Dwight Eisenhower katurut-turut dadi Kepala Staf Angkatan Darat Amérika, Présidhèn Universitas Columbia ing New York, lan Panglima Tertinggi wadyabala Pakta Pertahanan Atlantik Utara utawa NATO, ing Paris. Wektu iku, Parté Dhémokrat utawa Parté Républik mbujuk supaya gelem dadi calon Présidhèn. Akhiré panjenengané kapilih dadi Présidhèn kanthi béda suara sing akèh banget.

Rujukan 
 Buku Présidhèn-Présidhèn Amérika Sarékat, diterbitake déning Dinas Penerangan lan Kebudayaan Amérika Sarékat, Jakarta (2003)

Pranala njaba 

 
 Biografi Gedung Putih 

Présidhèn Amérika Sarékat
Mantan Saksi Yehuwa
Tokoh Perang Donya II
Tokoh militèr Amérika Sarékat
Person of the Year
Pamimpin Perang Dingin
Lair 1890
Lyndon Baines Johnson () kang diparabi LBJ ya iku Présidhèn Amérika Sarékat angka 36 (1963–1969). Sawisé ngléwati salah sijining karir sing dawa ing Kongrès Amérika Sarékat, Johnson njabat minangka Wakil Présidhèn Amérika Sarékat angka 37. Ing taun 1963, panjenengané nggantekaké John F. Kennedy sing tilar donya amarga dipejahi.

Panjenengané uga pernah njabat Ketua Minoritas Parté Dhémokrat ing Senat. Minangka présidhèn, panjenengané tanggungjawab kanggo pengesahan sapropirané undang-undang sing ambuné liberal, kalebu Gerakan Hak Sipil Amérika taun 1955-1968, Medicare, program "War on Poverty". Kuwi kabèh ènèk ing program Great Society. Kanthi urut, LBJ ngundhakaké wadyabala AS ing Perang Vietnam, saka 16,000 ing taun 1963 dadi 550,000 ing awal 1968, nalika punjul 1000 bala AS mati per wulan. LBJ dipilih manèh ing taun 1964, nanging pencalonané ing taun 1968 gagal minangka kasil gejolak ing njero parténé, banjur panjenengané mbiwara manawa panjenengané ora gelem mèlu pamilihan. Johnson dikenal jembar amarga kapribadian sing sok kuasa lan nyerang para pulitikus utama. Warisané angèl diukur, amarga kemajuan sing digawé ing babagan hak-hak sipil lan program "Great Society", dikisruhaké déning masalah Perang Vietnam.

Amarga nggantekaké Présidhèn Kennedy, ing mangsa kalungguhan kapisan panjenengané ora dikancani déning wakil présidhèn. Salanjuté kapilih nalika nglakokaké mangsa kalungguhan keloro, panjenengané dikancani déning Wakil Présidhèn Hubert H. Humphrey. Garwa saka Lady Bird Johnson iki tilar donya ing peternakan LBJ ing Stonewall, Texas, tanggal 22 Januari 1973.

Rujukan 
 Buku Présidhèn-Présidhèn Amérika Sarékat, diterbitake déning Dinas Penerangan lan Kebudayaan Amérika Sarékat, Jakarta (2003)
 White House Biography 

Présidhèn Amérika Sarékat
Wakil Présidhèn Amérika Sarékat
Senator Amérika Sarékat
Person of the Year
Pamimpin Perang Dingin
Lair 1908
Surasena utawi Shurasena, Shoorsen, Shursen, Shoorsaini, Shoorseni) (Sansekerta: शूरसेन, Śūrasena)inggih punika Raja Yadawa kuna wonten ing Mathura. Namanipun dipun-ginakaken kanggé nama karajan saha suku, kados ta Karajan Surasena kaliyan cabangipun suku Yadawa-Surasena utawi Shoorsaini. Wonten salebeting Mahabharata, Surasena punika putranipun Dewamida. Manawi miturut Purana, ramanipun ingkang Asma Dewamidhusa. Panjenenganipun asring dipunsebat wonten ing Mahabharata kaliyan Purana minangka ramanipun Basudewa kaliyan Petra (IAST: Pŗtha; Kunti) ugi minangka éyang Kresna kaliyan para Pandawa.

Paraga Mahabharata
Raja sajeroning mitologi Hindhu